Document ID: 32002L0066

A Bizottság 2002/66/EK irányelve
(2002. július 16.)
a gyümölcsökben és zöldségekben, a gabonafélékben, az állati eredetű élelmiszerekben, illetőleg az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározására tekintettel a 76/895/EGK, 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról
(EGT vonatkozású szöveg)
AZ EURÓPAI Közösségek BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 2000/82/EK bizottsági irányelvvel [1] módosított, a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1976. november 23-i 76/895/EGK tanácsi irányelvre [2] és különösen annak 5. cikkére,
tekintettel a legutóbb a 2002/42/EK irányelvvel [3] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [4] és különösen annak 10. cikkére,
tekintettel a legutóbb a 2002/42/EK irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [5] és különösen annak 10. cikkére,
tekintettel a legutóbb a 2002/42/EK irányelvvel módosított, az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [6] és különösen annak 7. cikkére,
mivel:
(1) A gabonafélékre és a növényi eredetű termékekre - többek között a gyümölcsökre és zöldségekre vonatkozó szermaradványértékek a peszticidek használatának azon legkisebb mennyiségét tükrözik, amellyel a növények hatékony védelmét olyan felhasználás mellett érik el, hogy a szermaradvány mennyisége a lehető legkisebb és toxikológiai szempontból elfogadható legyen, különös tekintettel a környezetvédelemre, illetve a fogyasztók egészségének védelmére a táplálékkal történő bevitel szempontjából. Az állati eredetű élelmiszerekre vonatkozóan a szermaradványértékek az állatok által fogyasztott, peszticiddel kezelt gabonafélék és növényi eredetű termékek fogyasztását tükrözik, valamint megfelelő esetben figyelembe veszik az állatgyógyászati készítmények használatának közvetlen következményeit. A közösségi maximális szermaradványértékek az árukban található ilyen maradványok mennyiségének felső határát jelzik, amennyiben a termelők betartották a helyes mezőgazdasági gyakorlatot.
(2) A szermaradványok maximális értékeit felülvizsgálat alatt kell tartani, és az új információk és adatok figyelembevételével az értékeket meg lehet változtatni. Amennyiben nincs engedélyezett felhasználás, a maximális szermaradványértéket az analitikai meghatározás legalacsonyabb határértékénél kell megállapítani.
(3) Bizottsági határozatokat fogadtak el bizonyos hatóanyagoknak a legutóbb a 2002/48/EK bizottsági irányelvvel [7] módosított, a növényvédő szerek forgalomba hozataláról szóló, 1991. június 15-i 91/414/EGK tanácsi irányelv [8] I. mellékletébe történő fel nem vételéről: lindán, (2000/801/EK bizottsági határozat) [9], kvintozen (2000/816/EK bizottsági határozat) [10], permetrin (2000/817/EK bizottsági határozat) [11], zineb (2001/245/EK bizottsági határozat) [12] és paration (2001/520/EK bizottsági határozat) [13]. Ezek a határozatok előírták, hogy az e hatóanyagokat tartalmazó növényvédő szerek használata többé nem engedélyezett a Közösségben. Szükséges ezért az e növényvédő szerek használatából eredő valamennyi peszticid-szermaradvánnyal kiegészíteni a 86/362/EGK, a 86/363/EGK és a 90/642/EGK irányelvet ahhoz, hogy lehetővé váljon használatuk betiltásának megfelelő felügyelete és ellenőrzése, valamint a fogyasztók védelme. Mivel a rutinszerű ellenőrzések során nem lehet különbséget tenni a zineb és más ditiokarbamátok között, a zineb esetében nem lehet megállapítani a maximális et. A felhasználható meglevő peszticid készletekkel kapcsolatos jogos elvárások kielégítése érdekében a Bizottság a mellékletbe való fel nem vételről szóló határozatában fokozatos kivonási időszakot engedélyezett, és helyénvaló, hogy a maximális szermaradványértékek, amelyek megállapítása azon az elven alapult, hogy az érintett anyag használata nem engedélyezett a Közösségben, ne legyenek alkalmazandók a kérdéses anyagra vonatkozó kivonási időszak végéig.
(4) A maximális szermaradványértékek a lindánnal és a parationnal kapcsolatban bizonyos árucikkekre a (82/528/EGK bizottsági irányelvvel [14] módosított) 76/895/EGK irányelv II. mellékletében már korábban rögzítésre kerültek, de a tagállamok számára ezen irányelv engedélyezi magasabb maximális szermaradványértékek megállapítását. Hogy a lindán és a paration esetében közösségi szinten meg lehessen határozni a gyümölcsökben és zöldségekben, illetve azok felületén jelen levő peszticidekre vonatkozó összehangolt maximális értékeket, szükség van arra, hogy ezek a maximális szermaradványértékek inkább a 90/642/EGK irányelvben szerepeljenek Ezen felül az engedélyek közösségi szintű visszavonását tükrözendő ezeket a maximális szermaradványértékeket módosítani kell.
(5) A közösségi maximális szermaradványértékeket és a Codex Alimentarius által javasolt értékeket hasonló eljárásokat követve állapították meg és értékelték. A lindán, kvintozen, permetrin és paration esetében a Codex korlátozott számban megállapít maximális szermaradványértékeket. Ezeket figyelembe vették az ezen irányelvben szereplő maximális szermaradványértékek meghatározása során. A Codex azon maximális szermaradványértékeit, amelyeket a közeljövőben visszavonásra ajánlanak, nem vették figyelembe. A Codex által meghatározott maximális szermaradványértékek, a lindán esetében 0,1 mg/kg (tojás) és 0,7 mg/kg (baromfihús), külső szermaradványértékek (extraneous residue limit - EMRL). Ezek a maximális szermaradványértékek nem azon az értéken kerülnek megállapításra, amely a növényvédő szerek jelenlegi felhasználásának megfelel, hanem annak figyelembevételével, hogy az anyagok múltbeli felhasználása során olyan szermaradványok maradtak hátra, amelyek szennyezőanyagoknak tekinthetők. Mivel a Codex által meghatározott értékeken alapuló maximális szermaradványértékeket a fogyasztókat érintő kockázatok szempontjából értékelték, a Bizottság rendelkezésére álló tanulmányokon alapuló toxikológiai végpontok alkalmazása esetén nem állapítottak meg kockázatot. A lindán esetében a megengedhető napi bevitel (acceptable daily intake - ADI) 0,001 mg/testtömegkilogramm/nap (JMPR 1997), akut referenciadózis (acute reference dose - ARfD) meghatározását nem tartják szükségesnek; a paration esetében a megengedhető napi bevitel 0,004 mg/testtömegkilogramm/nap (JMPR 1995), az akut referenciadózis 0,01 mg/testtömegkilogramm/nap (JMPR 1995); a permetrin esetében a megengedhető napi bevitel 0,05 mg/testtömegkilogramm/nap (JMPR 1999), akut referenciadózis meghatározását nem tartják szükségesnek; a kvintozen esetében a megengedhető napi bevitel 0,01 mg/testtömegkilogramm/nap (JMPR 1995), akut referenciadózis meghatározását nem tartják szükségesnek.
(6) A Közösség értesítette a bizottsági irányelv tervezetéről a Kereskedelmi Világszervezetet, és a kapott észrevételeket figyelembe vették az irányelv véglegesítése során. A harmadik országokban használt különleges peszticid/termény kombinációk maximális szermaradványértékeit a Bizottság a benyújtott elfogadható adatok alapján vizsgálhatja [15].
(7) Az ezen irányelvben előírt intézkedések összhangban vannak a Tápláléklánc és Állat-egészségügyi Állandó Bizottság véleményével,
ELFOGADTA EZT AZ IRÁNYELVET:
1. cikk
A 76/895/EGK irányelv II. mellékletében a lindánra és parationra vonatkozó bejegyzéseket el kell hagyni.
2. cikk
A 86/362/EGK irányelv II. mellékletének A. részében található táblázat az alábbi peszticid-szermaradványokra vonatkozó bejegyzésekkel egészül ki:
"Peszticid-szermaradvány | Maximális érték (mg/kg) |
Lindán | 0,01 gabonafélék |
Kvintozen (kvintozen és pentaklór-anilin összesen, kvintozenben kifejezve) | 0,02 gabonafélék |
Permetrin (izomerek összesen) | 0,05 gabonafélék |
Paration | 0,05 gabonafélék |
3. cikk
A 86/363/EGK irányelv II. mellékletének A. részében található táblázat az alábbi peszticid-szermaradványokra vonatkozó bejegyzésekkel egészül ki:
"Peszticid-szermaradvány | Maximális érték (mg/kg) |
az I. melléklet ex 0201, 0202, 0203, 0204, 0205 00 00, 0206, 0207, ex 0208, 020900, 0210, 160100 és 1602 fejlécű rovataiban felsorolt hús, húskészítmény, belsőség és állati zsiradék esetében (i.) (iv.) | az I. melléklet 0401 fejlécű rovatában levő tehéntej, teljes tehéntej esetében; a 0401, 0402, 040500 és 0406 fejlécű rovataiban felsorolt egyéb élelmiszerek esetében a ii. és iv. jegyzetnek megfelelően | az I. melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében (iii.) (iv.) |
Lindán | Baromfihús 0,7 Egyéb 0,02 | 0,001 | 0,1 |
Kvintozen | 0,01 | 0,01 | 0,01 |
Paration | 0,05 | 0,05 | 0,05 |
4. cikk
A 90/642/EGK irányelv II. mellékletének táblázata a mellékletben szereplő, a peszticid-szermaradványokhoz tartozó bejegyzésekkel egészül ki, illetve módosul.
5. cikk
Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.
1. A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2001. november 30-ig megfeleljenek. Erről haladéktalanul tájékoztatják a Bizottságot.
2. Ezeket a rendelkezéseket 2002. december 1-jétől alkalmazzák a lindán, kvintozen és permetrin esetében és 2003. május 1-jétől a paration esetében.
3. Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
6. cikk
Ennek az irányelvnek a tagállamok a címzettjei.
Kelt Brüsszelben, 2002. július 16-án.

Labels: 0
17
20
6